Reservoir Dogs

Reservoir Dogs é un filme estadounidense dirixido por Quentin Tarantino que se estreou en 1992. Pertence ó xénero neo-noir e suspense e conta os eventos anteriores e posteriores dun roubo de diamantes errado. Foi o primeiro filme do director e guionista Quentin Tarantino, e está protagonizado por Harvey Keitel, Tim Roth, Steve Buscemi, Chris Penn, Lawrence Tierney e Michael Madsen. Tarantino e Edward Bunker teñen papeis menores no filme. Incorpora moitos temas que se converteron en sinais de identidade do cine violento de Tarantino, como referencias da cultura popular, linguaxe vulgar e a narrativa non lineal.

O filme converteuse nun clásico de culto do cine independente. Foi chamado o "Meirande Filme Independente de Tódolos Tempos" pola revista Empire. Reservoir Dogs foi polo xeral ben recibida, e o elenco de actores foi eloxiado por moitos críticos. Malia que non tivo moita promoción na súa estrea, tivo un éxito modesto nos Estados Unidos despois de recadar $2 832 029 sobre un orzamento de $1,2 millóns. Tivo máis éxito no Reino Unido, recadando preto de £6,5 millóns, acadando aínda máis popularidade despois do seguinte filme de Tarantino, Pulp Fiction. A banda sonora, titulada Reservoir Dogs: The Original Motion Picture Soundtrack, foi lanzada coas cancións empregadas no filme, que pertencen na súa maioría á década de 1970.

 Sinopse 
Unha banda organizada é contratada para atracar unha empresa e levar uns diamantes. Porén, antes de que soe a alarma, a policía xa está alí. Algúns membros da banda morren no enfrontamento coas forzas da orde, e os demais reúnense no lugar acordado.

 Personaxes 
Os Reservoir Dogs
 Harvey Keitel como Larry Dimmick / Sr. Branco
 Tim Roth como Freddy Newandyke / Sr. Laranxa
 Michael Madsen como Vic Vega / Sr. Loiro
 Chris Penn como "Nice Guy" Eddie Cabot
 Steve Buscemi como Sr. Rosa
 Lawrence Tierney como Joe Cabot
 Edward Bunker como Sr. Azul
 Quentin Tarantino como Sr. Marrón

Outros personaxes
 Randy Brooks como Holdaway
 Kirk Baltz como Marvin Nash
 Rich Turner como Sheriff #1
 David Steen como Sheriff #2
 Tony Cosmo como Sheriff #3
 Stevo Poliy como Sheriff #4
 Michael Sottile como Teddy
 Robert Ruth como Policía disparado
 Lawrence Bender como Policía novo
 Linda Kaye como Muller golpeada
 Suzanne Celeste como Muller disparada
 Steven Wright (voz) como K-Billy DJ

 Galardóns e nomeamentos 
 1992: Festival de Sitges: Mellor director e mellor guión.
 1992: Festival de Toronto: Premio FIPRESCI.

 Notas 

 Véxase tamén 

 Ligazóns externas 

 Ficha en TCM 
 Ficha en AllMovie 
 Ficha en BoxOfficeMojo 
 Ficha en RottenTomatoes 

Categoría:Filmes de 1992
Categoría:Filmes en lingua inglesa
Categoría:Filmes dos Estados Unidos de América
Categoría:Filmes dirixidos por Quentin Tarantino
Categoría:Filmes de Miramax Films
Categoría:Filmes de Lions Gate Entertainment
Categoría:Filmes rodados nos Ánxeles